|  |
| --- |
| maj 2022 |
| AftaleKORT SENIORAFTALETillæg til bestående ansættelseskontrakt*Disse anvendes typisk ved mindre omfattende ændringer. Der er flere gode grunde til at indgå en senioraftale, også selvom behovet ikke er akut. For den ansatte gælder det om at få klare aftaler om vilkårene i den sidste del af karrieren. For virksomheden handler det om at kunne fastholde medarbejderes kompetencer og sikre, at deres viden gives videre til yngre kollegaer.* |
|  |
| KONTAKT[Skriv til Jura](https://ida.dk/kontakt/juridisk-raadgivning)+45 33 18 48 48 [Læs mere om aftalen her](https://ida.dk/raad-og-karriere/senkarriere/fem-gode-argumenter-for-at-bruge-idas-senior-aftale) | Kalvebod Brygge 31-331560 Københavnida.dk |

**KORT SENIORAFTALE *(Tillæg til bestående ansættelseskontrakt)***

*(Anvendes typisk, hvis ændringerne i arbejdsforhold er en mindre omfattende, ændring af den eksisterende ansættelsesaftale. Udarbejdet af IDA, Jura og Arbejdsvilkår, august 2021)*

Mellem [*virksomhedens navn*], i det følgende kaldet Virksomheden og [*medarbejderens navn*], kaldet Medarbejderen, er med virkning fra [*dato og år*] indgået følgende senioraftale i tillæg til den hidtidige ansættelsesaftale af [*oprindelig ansættelsesdato og -år*]:

1. Medarbejderen er fortsat tilknyttet [*afdeling*], hvor arbejdet består i [*kort beskrivelse*].

*2 Den ugentlige arbejdstid udgør [antal] timer inkl. 1/2 times daglig frokostpause.*

Overarbejde foreligger, når Medarbejderen arbejder mere end det fastsatte timetal pr. uge inkl. frokostpause. Overarbejde honoreres efter Medarbejderens valg med afspadsering eller overarbejdsbetaling, time for time med tillæg på 50%. Optjent afspadsering afvikles efter aftale, dog skal den senest være afviklet seks måneder efter at den er optjent. Overarbejdsbetaling udbetales med den førstkommende månedsløn.

3. Lønnen udgør månedligt [*beløb*] kr. ekskl. pension. Lønnen udbetales månedsvis bagud og skal være til Medarbejderens disposition senest den sidste hverdag i måneden.

I tillæg hertil indbetaler Virksomheden og Medarbejderen fortsat de samme beløb til Medarbejderens pensionsordning, som man indbetalte inden denne aftales ikrafttræden.

 Overarbejdsbetaling beregnes som bruttoårsløn (lønnen ovenfor + Virksomhedens pensionsbidrag) divideret med den årlige arbejdstid (52x aftalt ugtl. timetal) tillagt 50%.

4 Medarbejderen er fortsat omfattet af Virksomhedens bonusordning.

5. Medarbejderen har fortsat ret til fem ugers ferie med løn i henhold til Ferieloven samt fem betalte feriefridage og yderligere fem betalte seniorfridage pr. ferieår. Ferie kan ikke varsles afholdt i en opsigelsesperiode uanset Medarbejderens eventuelle fritstilling.

6. Medarbejderen har ret til løn under sygdom og det er særlig aftalt, at Funktionærlovens §5, stk. 2 ikke er gældende for ansættelsesforholdet.

7. Ansættelsesforholdet kan af begge parter opsiges med Funktionærlovens varsler.

Ved ansættelsens ophør – uanset årsag - udbetaler Virksomheden, hvis Medarbejderens samlede anciennitet berettiger til en fratrædelsesgodtgørelse efter Funktionærlovens § 2a, en sådan godtgørelse med udgangspunkt i den løn, som Medarbejderen oppebar inden indgåelsen af denne senioraftale inklusive værdien af såvel Virksomhedens pensionsbidrag som af øvrige faste løndele. Samme udbetalingsprincip finder anvendelse i tilfælde af udbetaling af efterindtægt i henhold til Funktionærlovens § 8.

8. Hvor ikke andet fremgår af denne aftale eller af den oprindelige ansættelsesaftale, finder Funktionærlovens og Ferielovens bestemmelser anvendelse for ansættelsesforholdet.

[Indsæt sted, dato, parternes navne og deres underskrifter]